**განმარტებითი ბარათი**

**საკრებულოს დადგენილების პროექტზე**

**„ახალციხის მუნიციპალიტეტის 2025 წლის ბიუჯეტის დამტკიცების შესახებ“**

**ა) ზოგადი ინფორმაცია დადგენილების შესახებ:**

**ა.ა) დადგენილების მიღების მიზეზი:**

 დადგენილება მომზადებულია საქართველოს ადგილობრივი თვითმმართველობის კოდექსის 24-ე და 91 მუხლების შესაბამისად და განსაზღვრავს 2025 წლის განმავლობაში მისაღები შემოსულობებისა და გასაწევი გადასახდელების მაჩვენებლებს.

**ა.ა.ა) პრობლემა რომლის გადაჭრასაც მიზნად ისახავს დადგენილება:**

 საქართველოს კანონმდებლობის თანახმად მუნიციპალიტეტის ბიუჯეტი წარმოადგენს მუნიციპალიტეტის საკრებულოს მიერ დამტკიცებულ, მუნიციპალიტეტის ფუნქციებისა და ვალდებულებების შესრულების მიზნით მისაღები შემოსულობების, გასაწევი გადასახდელებისა და ნაშთის ცვლილების ერთობლიობას.

**ა.ა.ბ) არსებული პრობლემის გადასაჭრელად დადგენილების მიღების აუცილებლობა:**

 საქართველოს ადგილობრივი თვითმმართველობის კოდექსის და საქართველოს საბიუჯეტო კოდექსის თანახმად მუნიციპალიტეტის ბიუჯეტის დამტკიცების შესახებ დადგენილების პროექტის მუნიციპალიტეტის აღმასრულებელი ორგანოს მიერ მომზადება და მუნიციპალიტეტის საკრებულოს მიერ განხილვა და დამტკიცება ხორციელდება ყოველწლიურად.

**ა.ბ) დადგენილების პროექტის მოსალოდნელი შედეგი:**

 „საქართველოს საბიუჯეტო კოდექსის“ 77-ე მუხლის შესაბამისად, 2025 წლის მუნიციპალიტეტის ბიუჯეტის შემოსულობების, გადასახდელების და ნაშთის ცვლილების დამტკიცება.

 **ა.გ) დადგენილების პროექტის ძირითადი არსი:**

**ძირითადი მაკროეკონომიკური მაჩვენებლები**

ახალციხის მუნიციპალიტეტის ბიუჯეტის მაჩვენებლები დამოკიდებულია საქართველოში არსებულ მაკროეკონომიკურ მაჩვენებლებზე და საქართველოს კანონმდებლობით დადგენილ მაკროეკონომიკური პარამეტრების ზღვრების დასაცავად განსახორციელებელ ღონისძიებებსა და შეზღუდვებზე.

საქართველოს ცენტრალური ხელისუფლების მიერ 2025-2028 წლების ძირითადი ეკონომიკური და ფინანსური ინდიკატორების საბაზო სცენარის (2025 წლის სახელმწიფო ბიუჯეტის შესახებ კანონპროექტის თანდართული მასალები) მიხედვით 2025 წლისთვის ნომინალური მშპ-ს ზრდის ტემპი განსაზღვრულია 5,0 პროცენტით. აღნიშნულიდან გამომდინარე მუნიციპალიტეტის 2025 წლის ბიუჯეტის დამტკიცების შესახებ დადგენილების პროექტში ხარჯების ეკონომიკური კლასიფიკაციის მუხლით განსაზღვრული ასიგნებების ზრდა შეესაბამება საქართველოს ადგილობრივი თვითმმართველობის კოდექსის 1551 მუხლის 2-ე პუნქტის მოთხოვნებს.

**ბიუჯეტის პარამეტრები**

**საგადასახადო შემოსავლები**

 2025 წლის პროგნოზით მუნიციპალიტეტის ბიუჯეტის საგადასახადო შემოსავლები ნომინალურ გამოხატულებაში 31 215,2 ათას ლარს შეადგენს. 2024 წლის გეგმიურ მაჩვენებელთან შედარებით 2025 წლის საგადასახადო შემოსავლების პროგნოზი იზრდება 2 192,1 ათასი ლარით.

 **2025 წელს საგადასახადო შემოსავლების პროგნოზი გადასახადების სახეების მიხედვით შემდეგია:**

* **დამატებული ღირებულების** გადასახადის საპროგნოზო მაჩვენებელი განისაზღვრა 25 415,2 ათასი ლარით; *2024 წლის გეგმიურ მაჩვენებელთან შედარებით დღგ გაზრდილია 2 192,1 ათასი ლარით. აღნიშნული მოცულობით ზრდა გამოწვეულია მიმდინარე წელს, დაგეგმილზე მაღალი ეკონომიკური ზრდის შედეგად მოსალოდნელი გადაჭარბების და მომდევნო წელს ეკონომიკის ნომინალური ზრდის ფისკალური ეფექტებით;*
* **ქონების** გადასახადის საპროგნოზო მაჩვენებელი შეადგენს 4 600,0 ათას ლარს;

**2025 წელს არასაგადასახადო შემოსავლების პროგნოზი გადასახადების სახეების მიხედვით შემდეგია:**

* **გრანტების** სახით დაგეგმილი მაჩვენებლები განისაზღვრება 269,8 ათასი ლარით (მიზნობრივი ტრანსფერი).
* **სხვა შემოსავლები 3 585,0 ათასი ლარი.**
* **შემოსავლები საკუთრებიდან განსაზღვრულია 1 470,0 ათასი ლარის ოდენობით, მათ შორის:**
	+ პროცენტები 1 000,0 ათასი ლარი; (გათვალისწინებულია შენიშვნები)
	+ რენტა 470,0 ათასი ლარი;
* **შემოსავლები საქონელისა და მომსახურების რეალიზაციიდან განსაზღვრულია 350,0 ათასი ლარის ოდენობით, მათ შორის:**
	+ სანებართვო მოსაკრებლები - 50,0 ათასი ლარი;
	+ სათამაშო ბიზნესის მოსაკრებელი 80,0 ათასი ლარი.
	+ ადგილობრივი მოსაკრებელი დასახლებული ტერიტორიის დასუფთავებისათვის - 190,0 ათასი ლარი;
	+ არასაბაზრო წესით გაყიდული საქონელი და მომსახურება - 30,0 ათასი ლარი
* **შემოსავლები სანქციებიდან, ჯარიმებიდან და საურავებიდან განსაზღვრულია 1 615,0 ათასი ლარის ოდენობით;**
* **შემოსავლები რომელიც სხვაგან არ არის კლასიფიცირებული განსაზღვრულია 150,0 ათასი ლარის ოდენობით, მათ შორის:**
	+ შემოსავლები, რომელიც სხვაგან არ არის კლასიფიცირებული 150,1 ათასი ლარი;
* **არაფინანსური აქტივების კლების** (პრივატიზაციიდან მიღებული შემოსავალი) სახით მისაღები თანხების გეგმა შეადგენს 530.0 ათას ლარს;
* **ფინანსური აქტივების კლების** მაჩვენებელი განისაზღვრება 0.0 ლარის ოდენობით;
* **ვალდებულებების ზრდის** სახით მისაღები სახსრები განისაზღვრება 0,0 ლარის ოდენობით მათ შორის:

# **მუნიცპალიტეტის ბიუჯეტის გადასახდელები**

 მუნიცპალიტეტის ბიუჯეტის გადასახდელების მოცულობა შეადგენს 34 400,0 ათას ლარს .

 აღნიშნული ზრდა ძირითადად გამოწვეულია 1 ძირითადი ფაქტორით, დღგ-ს გადასახადის ზრდით.

 **პრიორიტეტების მიხედვით გათვალისწინებულია:**

* **ინფრასტრუქტურის განვითარება - 7 916,1 ათასი ლარი; მათ შორის:**
* **საგზაო ინფრასტრუქტურის** განვითარება - 2 232,2 ათასი ლარი; აქედან:
* გზების მიმდინარე შეკეთება 127,8 ათასი ლარი;
* ახალი გზების მშენებლობა 2 055,4 ათასი ლარი;
* ნაპირსამაგრი სამუშაოები 50,0 ათასი ლარი;

 განხორციელედება შემდეგი ობიექტების მშენებლობა- რეაბილიტაცია:

 ქალაქ ახალციხეში ნათენაძის, ფარსმან მეფის, ნებიერიძის და სულხან-საბა ორბელიანის ქუჩების რეაბილიტაცია;

 სოფელ მუსხში და სოფელ ივლიტაში ხიდების მშენებლობა-რეაბილიტაცია;

 ,,ქალაქ ახალციხეში ყაზბეგის ქუჩაზე არსებული ხიდის სარეაბილიტაციო სამუშაოების უზრუნველყოფა“;

 ახალციხის მუნიციპალიტეტის სოფელ აწყურში VI ქუჩის გზის რეაბილიტაცია;

 ახალციხის მუნიციპალიტეტის სოფელ საყუნეთისა და სოფელ ტყემლანის დამაკავშირებელი გზის რეაბილიტაცია;

 ქალაქ ვალეში ბარათაშვილის ქუჩის სარეაბილიტაციო სამუშაოები;

 ახალციხის მუნიციპალიტეტის, სოფელ წნისში II ქუჩის, II ქუჩის 1-ლი და მე-2 შესახვევების რეაბილიტაცია და II ქუჩის 1-ლი შესახვევიდან მე-2 შესახვევამდე გზის რეაბილიტაცია;

 ახალციხის მუნიციპალიტეტის სოფელ ხეოთში VI ქუჩის, VI ქუჩის მე-2 შესახვევის. VII, VIII და IX ქუჩების რეაბილიტაცია;

 ახალციხის მუნიციპალიტეტის სოფელ ხეოთში ეკლესიასთან მისასვლელი გზის რეაბილიტაციის სამუშაოები;

 ახალციხის მუნიციპალიტეტის სოფელ ურაველში საყრდენი კედლის მოწყობა;

 ახალციხის მუნიციპალიტეტის სოფელ სხვილისში V ქუჩაზე #25 საყრდენი კედლის და კიუვეტის მოწყობის სამუშაოები;

 ახალციხის მუნიციპალიტეტის სოფელ სხვილისში III ქუჩის მე-2 ჩიხის №4 საყრდენი კედლის და კიუვეტის მოწყობის სამუშაოები, და სხვა;

 გარდა აღნიშნული პროექტებისა, 2024 წლის განმავლობაში არსებული ფინანსური რესურსების ფარგლებში, გზების კაპიტალური შეკეთება შესაძლებელია განხორციელდეს მუნიციპალიტეტის სხვა გზებზეც. ლოკაციების შერჩევა განხორციელდება მოსახლეობის მომართვიანობისა და წლის განმავლობაში წარმოქმინილი გადაუდებებლი აუცილებლობის გათვალისწინებით.

 ქ. ახალციხეში ასპინძის ქუჩის მიმდებარედ ფოცხოვის წყალზე ნაპირდამცავი ნაგებობების მოწყობა, და სხვა;

* **წყლის სისტემების** განვითარება -1 386,3 ათასი ლარი;
* წყალსადენისა და საკანალიზაციო ქსელის რეაბილიტაცია 520,0 ათასი ლარი;

ქალაქ ახალციხეში, შოთა რუსთაველის ქუჩა №91ბ-ს მიმდებარედ ე.წ. "ლაშიხევის" დახურული სანიაღვრე არხის მოწყობა;

 ქალაქ ახალციხეში, ფარნავაზ მეფის ქუჩა №38-ის მიმდებარედ დახურული სანიაღვრე არხის მოწყობა, და სხვა;

შესაძლებელია განხორციელდეს სხვა და სხვა პროექტები. პროექტების შერჩევა განხორციელდება მოსახლეობის მომართვიანობისა და წლის განმავლობაში წარმოქმნილი გადაუდებებლი აუცილებლობის გათვალისწინებით.

ა(ა)იპ ახალციხის მუნიციპალიტეტის წყალანირება და წყალმომარაგება 866,3 ათასი ლარი;

**გარე განათება - 950,0 ათასი ლარი;**

გარე განათების ქსელის ექსპლოატაცია 650,00 ათასი ლარი;

გარე განათების ახალი წერტილების მოწყობა **300**,0 ათასი ლარი;

**მუნიციპალური ტრანსპორტის განვითარება -1 796,7 ათასი ლარი;**

ა(ა)იპ „ახალციხის მუნიციპალური ტრანსპორტი“ 896,7 ათასი ლარი;

მუნიციპალური ტრანსპორტის განახლება 900,0 ათასი ლარი;

* **კეთილმოწყობა - 1 298,5 ათასი ლარი;**

ქვეპროგრამის ფარგლებში განხორციელდება მუნიციპალიტეტის საკუთრებაში არსებული ადმინისტრაციული და სხვა შენობების მშენებლობა-რეაბილიტაცია, საცხოვრებელი და არასაცხოვრებელი შენობების მშენებლობა, რეაბილიტაცია-ექსპლოატაცია, საცხოვრებელი შენობების სახურავების გადახურვა, სადარბაზოების კეთილმოწყობა და სხვა.

* **საკადასტრო აზომვითი ნახაზების, ესკიზებისა და სახარჯთაღრიცხვო დოკუმენტაციის შედგენის** ხარჯები განსაზღვრილია 260,0 ათასი ლარით. მათ შორის:

პროგრამის ფარგლებში განხორციელდება მუნიციპალიტეტის მიერ განსახორციელებელი ინფრასტრუქტურული სამუშაოებისთვის საჭირო საპროექტო დოკუმენტაციის დამზადების ხარჯებისა და ექსპერტიზის ხარჯების ანაზღაურება. ასევე, მოხდება სამშენებლო სამუშაოების ტექნიკური ზედამხედველობისათვის საჭირო ხარჯების ანაზღაურება და სხვ.

* **შენობების ფასადების და სახურავების რეაბილიტაციისათვის განსაზღვრულია 200,0 ათასი ლარი;**

ქ. ახალციხში თამარაშვილის N57-ში მდებარე საცხოვრებელი კორპუსის ფასადის სარეაბილიტაციო სამუშაოები, და სხვა;

* **პარკებისა და სკვერების მშენებლობა-რეაბილიტაციისათვის განსაზღვრულია 150,0 ათასი ლარი;**
* **სოფლის მხარდაჭერის ქვეპროგრამის** ფარგლებში განსახორციელებელი ღონისძიებები - 688,5 ათასი ლარი;

პროგრამის ფარგლებში განხორციელდება სოფლებში ადგილობრივი გზების მოასფალტება და ორმული შეკეთება, სასმელი წყლის სისტემის, საკანალიზაციო სისტემის რეაბილიტაცია. სარწყავი არხების გაწმენდა-რეაბილიტაცია და სხვა. აღნიშნულის შესახებ გადაწყვეტილებას იღებს კონკრეტული სოფლის მოსახლეობა.

**სარიტუალო ღონისძიებები-251,4 ათასი ლარი.**

ა(ა)იპ „ახალციხის სასაფლაოების მართვის ცენტრი“ -251,4 ათასი ლარი;

* **დასუფთავება და გარემოს დაცვა - 3 504,6 ათასი ლარი; მათ შორის:**

 **დასუფთავება და ნარჩენების გატანა-70,0 ათასი ლარი.**

* **ა(ა)იპ ახალციხის სერვის ჯგუფი - 3 434,6 ათასი ლარი.**

პროგრამის ფარგლებში განხორციელდება მუნიციპალიტეტის ქალაქების და სოფლების დაგვა-დასუფთავება და ნარჩენების გატანა, გარე ქსელის ბუნკერებიდან საყოფაცხოვრებო ნარჩენების შეგროვება და გატანა, მაწანწალა ცხოველების სპეციალურ თავშესაფარში გადაყვანა და სხვ.

* **განათლება - 7 226,3 ათასი ლარი, მათ შორის:**
* **სკოლამდელი დაწესებულებების ფუნქციონირება - 6 682,0 ათასი ლარი;**
* ა(ა)იპ ახალციხის მუნიციპალიტეტის სკოლამდელი აღზრდის დაწესებულება -6 682,0;
* **განათლების დაწესებულებების რეაბილიტაცია, მშენებლობა -500,0 ათასი ლარი;**

აღნიშნული წარმოადგენს დელეგირებულ ულებამოსილებას და ამ პროგრამის ფარგლებში განხორციელდება მოსწვალეების გადაყვანა (ტრანსპორტირება) და შენობების რეაბილიტაცია;

* სკოლამდელი აღზრდის დაწესებულებების შენობა-ნაგებობების რეაბილიტაცია და ინვენტარით უზრუნველყოფა -500,0 ათასი ლარი;

 განხორციელდება შემდეგი ობიექტების მშენებლობა რეაბილიტაცია:

 „ქალაქ ახალციხეში, იაძის ქუჩა N12-ში საბავშვო ბაგა-ბაღის მშენებლობის სამუშაოების შესყიდვის უზრუნვეელყოფა“;

* **ახალციხის მერის სტიპენდიები წარჩინებულ სტუდენტებს - 44,3 ათასი ლარი**
* **კულტურა, ახალგაზრდობა და სპორტი - 5 489,6 ათასი ლარი, მათ შორის:**
* **სპორტის სფეროს განვითარება - 2 271,5 ათასი ლარი;**

პროგრამის ფარგლებში დაგეგმილია სპორტული სკოლების ფუნქციონირების ხელშეწყობა ჯანსაღი მომავალი თაობის აღზრდის მიზნით. ასევე, სპორტის სხვადასხვა სახეობაში გაიმართება ტურნირები მოყვარულ და პროფესიონალ სპორტსმენებს შორის, მოხდება სპორტული სკოლების უზრუნველყოფა საჭირო ინვენტარით. პროგრამა ითვალისწინებს ახალციხის მუნიციპალიტეტში მცხოვრებ წარმატებულ სპორტსმენთა და მწვრთნელთა დაჯილდოების ხარჯებს და სხვ.

* სპორტული ღონისძიებები - 233,0 ათასი ლარი;
* სპორტული ობიექტების აღჭურვა, რეაბილიტაცია, მშენებლობა - 700,0 ათასი ლარი;

 სპორტსკოლის რეაბილიტაცია, და სხვა;

 ა(ა)იპ ახალციხის მუნიციპალიტეტის სპორტული გაერთიანება 1 338,5 ათასი ლარი; (გათვალისწინებულია შენიშვნები)

* **კულტურის სფეროს განვითარება - 2 917.1 ათასი ლარი;**

პროგრამის ფარგლებში მუნიციპალიტეტი განახორციელებს სახელოვნებო სკოლების, ბიბლიოთეკების, მოსწავლე-ახალგაზრდობის ცენტრის, სკოლა-მუზეუმისა და კულტურისა და ხელოვნების ცენტრის დაფინანსებას, უზრუნველყოფს მათი ფუნქციონირებისთვის საჭირო მატერიალური და ფინანსური ბაზის შექმნას. მუნიციპალიტეტის კულტურული ტრადიციების დაცვის მიზნით პროგრამის ფარგლებში გაგრძელდება სხვადასხვა კულტურული და დასვენების ობიექტის ფინანსური მხარდაჭერა, განხორციელდება სხვადასხვა კულტურული ღონისძიებები, მათ შორის სადღესასწაულო დღეებში სხვადასხვა გასართობი და სანახაობრივი ღონისძიება და სხვა. ასევე მოხდება მუნიციპალიტეტში მიმდინარე მოვლენების გაშუქება და პოპულარიზაცია მასობრივი ინფორმაციის საშუალებებით და სხვ.

ა(ა)იპ ახალციხის მუნიციპალიტეტის კულტურის დაწესებულების გაერთიანება-697,7 ათასი ლარი;

ა(ა)იპ სკოლისგარეშე სახელოვნებო-საგანმანათლებლო დაწესებულება-ახალციხის მუნიციპალიტეტის სამუსიკო სკოლა-558,8 ათასი ლარი;

ა(ა)იპ სკოლისგარეშე სახელოვნებო-საგანმანათლებლო დაწესებულება-ახალციხის მუნიციპალიტეტის სამხატვრო სკოლა-200,3 ათასი ლარი;

კულტურული ღონისძიებების დაფინანსება-260,3 ათასი ლარი;

კულტურული ობიექტების აღჭურვა, რეაბილიტაცია, მშენებლობა-1 000,0 ათასი ლარი;

 სამუსიკო სკოლის რეაბილიტაცია;

 კინო-კლუბის რეაბილიტაცია და სხვა;

* კულტურული მემკვიდრეობისა და რელიგიური ორგანიზაციების ხელშეწყობა - 200,0 ათასი ლარი;
* **ახალგაზრდობის მხარდაჭერის ქვეპროგრამა ფინანსდება 146,0 ათასი ლარით**

პროგრამის ფარგლებში დაგეგმილია მომავალი თაობის ფიზიკური გაჯანსაღების მიზნით ტურისტული ლაშქრობები. ასევე ახალგაზრდა თაობის ჩართვა მუნიციპალიტეტის ყოველდღიურ საქმიანობაში. ახალგაზრდების ინიციატივებით სხვადასხვა პროექტების განხორციელება და სხვა.

* **თეატრები ფინანსდება 125,0 ათასი ლარით;**
* **ა(ა)იპ სამცხე-ჯავახეთის დანიშნულების ადგილის მართვის ორგანიზაცია ფინანსდება 30,0 ათასი ლარით;**
* **ჯანმრთელობის დაცვა და სოციალური უზრუნველყოფა - 2 116,7 ათასი ლარი, მათ შორის:**
* **სოციალური პროგრამები - 2 116,7 ათასი ლარი; გათვალისწინებულია შემდეგი პროგრამების განსახორციელებლად:**
* სამშობლოს დაცვისას დაღუპულთა და ომის შემდგომ გარდაცვლილ მეომართა, იძულებით გადაადგილებულ პირთა სარიტუალო მომსახურება - 4,4 ათასი ლარი;
* შეზღუდული შესაძლებლობების მქონე პირთა სოციალური დახმარება -283,5 ათასი ლარი;
* II მსოფლიო ომის ვეტერანების, ომის მონაწილე ინვალიდებისა და ომში დაღუპულთა ოჯახების ერთჯერადი დახმარება - 16,8 ათასი ლარი;
* ა(ა)იპ ახალციხის მუნიციპალიტეტის სათნოების სახლი -339,6 ათასი ლარი;
* ხანძრით დაზარალებული ოჯახების ერთჯერადი დახმარება - 21,6 ათასი ლარი;
* იძულებით გადაადგილებულ პირთა, დევნილთა და უკიდურესად გაჭირვებულთა სოციალური დახმარება - 362,4 ათასი ლარი;
* 99 წელს გადაცილებულ უხუცესთა და დედ-მამით ობოლ ბავშვთა ერთჯერადი დახმარება - 44,1 ათასი ლარი;
* მუნიციპალიტეტის ტერიტორიაზე რეგისტრირებული ოჯახების ერთჯერადი დახმარება ყოველ ახალშობილზე -104,0 ათასი ლარი;
* ახალციხის მუნიციპალიტეტის სოფელ აწყურში განვითარებული მეწყერის შედეგად დაზარალებული ოჯახების თანადაფინანსება - 25,2 ათასი ლარი;
* მოსახლეობის სამედიცინო მომსახურების დაფინანსება - 915,1 ათასი ლარი;
* **მმართველობა და საერთო დანიშნულების ხარჯები - 8 146,7 ათასი ლარი, მათ შორის:**
* ახალციხის მუნიციპალიტეტის საკრებულო - 1 919,4 ათასი ლარი;
* ახალციხის მუნიციპალიტეტის მერია - 5 862,4 ათასი ლარი;
* სარეზერვო ფონდი -200,0 ათასი ლარი;
* მუნიციპალიტეტის ვალდებულებების მომსახურება და დაფარვა - 139,9 ათასი ლარი;
* საგანგებო მდგომარეობასთან დაკავშირებულ ღონისძიებათა მიზნობრივი პროგრამა - 25,0 ლარი.

**მხარჯავი დაწესებულებების მიხედვით მუნიციპალიტეტის ბიუჯეტის ასიგნებები შემდეგნაირად განისაზღვრება:**

**/ათასი ლარი/**

| **პროგრამული კოდი** | **დასახელება** | **2025 წლის პროექტი** |
| --- | --- | --- |
|  | **სულ ჯამი** | **34 400,0** |
| **01 00** | **მმართველობა და საერთო დანიშნულების ხარჯები** | **8 146,7** |
| **01 01** | **საკანონმდებლო და აღმასრულებელი საქმიანობის უზრუნველყოფა** | **7 781,8** |
| 01 01 01 | ახალციხის მუნიციპალიტეტის საკრებულო  | 1 919,4 |
| 01 01 02 | ახალციხის მუნიციპალიტეტის მერია | 5 862,4 |
| **01 02** | **საერთო დანიშნულების ხარჯები** | **339,9** |
| 01 02 01 | სარეზერვო ფონდი | 200,0 |
| 01 02 03 | მუნიციპალიტეტის ვალდებულებების მომსახურების დაფარვა | 139,9 |
| **01 03** | **საგანგებო მდგომარეობასთან დაკავშირებულ ღონისძიებათა მიზნობრივი პროგრამა** | **25,0** |
| **02 00** | **ინფრასტრუქტურის განვითარება** | **7 916,1** |
| **02 01** | **საგზაო ინფრასტრუქტურის განვითარება** | **2 233,2** |
| 02 01 01 | გზების მიმდინარე შეკეთება | 127,8 |
| 02 01 02 | ახალი გზების მშენებლობა | 2 055,4 |
| 02 01 03 | ნაპირსამაგრი სამუშაოები | 50,0 |
| **02 02** | **წყლის სისტემების განვითარება** | **1 386,3** |
| 02 02 03 | წყალსადენისა და საკანალიზაციო ქსელის რეაბილიტაცია | 520,0 |
| 02 02 04 | ა(ა)იპ ახლაციხის მუნიციპალიტეტის წყალმომარაგება და წყალანირება | 866,3 |
| **02 03** | **გარე განათება** | **866,3** |
| 02 03 01 | გარე განათების ქსელის ექსპლოატაცია | 650,0 |
| 02 03 02 | გარე განათების ახალი წერტილების მოწყობა | 300,0 |
| **02 04** | **მუნიციპალური ტრანსპორტის განვითარება** | **1 796,7** |
| 02 04 01 | ა(ა)იპ ახალციხის მუნიციპალური ტრანსპორტი | 896,7 |
|  | მუნიციპალური ტრანსპორტის განახლება | 900,0 |
| **02 07** | **კეთილმოწყობა** | **1 298,5** |
| 02 07 01 | საკადასტრო აზომვითი ნახაზები, ესკიზებისა და სახარჯთაღრიცხვო დოკუმენტაციის შედგენა | 260,0 |
| 02 07 02 | შენობების ფასადების და სახურავების რეაბილიტაცია | 200,0 |
| 02 07 03 | პარკებისა და სკვერების მშენებლობა-რეაბილიტაცია | 150,0 |
| 02 07 04 | სოფლის მხარდაჭერის ქვეპროგრამა | 688,5 |
| **02 08** | **სარიტუალო ღონისძიებები** | **251,4** |
| 02 08 01 | სასაფლაოების მოვლა, შემოღობვა | 0,0 |
| 02 08 02 | ა(ა)იპ „ახალციხის მუნიციპალიტეტის სასაფლაოების მართვის ცენტრი“ | 251,4 |
| **03 00** | **დასუფთავება და გარემოს დაცვა** | **3 504,6** |
| 03 01 | დასუფთავება და ნარჩენების გატანა | 70,0 |
| 03 02 | ა(ა)იპ ახალციხის სერვის ჯგუფი | 3 434,6 |
| **04 00** | **განათლება** | **7 226,3** |
| **04 01** | **სკოლამდელი დაწესებულებების ფუნქციონირება** | **6 682,0** |
| 04 01 01 | ა(ა)იპ ახალციხის მუნიციპალიტეტის სკოლამდელი აღზრდის დაწესებულება | 6 682,0 |
| **04 02** | **განათლების დაწესებულებების რეაბილიტაცია, მშენებლობა** | **500,0** |
| 04 02 01 | სკოლამდელი აღზრდის დაწესებულებების შენობა-ნაგებობების რეაბილიტაცია და ინვენტარით უზრუნველყოფა | 500,0 |
| 04 02 02 | ახალციხის მუნიციპალიტეტის ზოგადსაგანმანათლებლო საჯარო სკოლების რეაბილიტაცია და ტრანსპორტით უზრუნველყოფა | 0,0 |
| **04 03** | **ახალციხის მერის სტიპენდიები წარჩინებულ სტუდენტებს** | **44,3** |
| **05 00** | **კულტურა, ახალგაზრდობა და სპორტი** | **5 489,6** |
| **05 01** | **სპორტის სფეროს განვითარება** | **2 271,5** |
| 05 01 01 | სპორტული ღონისძიებები | 233,0 |
| 05 01 02 | სპორტული ობიექტების აღჭურვა, რეაბილიტაცია, მშენებლობა | 700,0 |
| 05 01 03 | ა(ა)იპ სკოლისგარეშე სასპორტო-საგანმანათლებლო დაწესებულება - ქალაქ ახალციხის კომპლექსური სასპორტო სკოლა | 1 338,5 |
| **05 02** | **კულტურის სფეროს განვითარება** | **2 917,1** |
| 05 02 01 | ა(ა)იპ ახალციხის მუნიციპალიტეტის კულტურის დაწესებულებების გაერთიანება | 697,7 |
| 05 02 02 | ა(ა)იპ სკოლისგარეშე სახელოვნებო-საგანმანათლებლო დაწესებულება - ახალციხის მუნიციპალიტეტის სამუსიკო სკოლა | 558,8 |
| 05 02 03 | ა(ა)იპ სკოლისგარეშე სახელოვნებო-საგანმანათლებლო დაწესებულება - ახალციხის მუნიციპალიტეტის სამხატვრო სკოლა | 200,3 |
| 05 02 04 | ა(ა)იპ ახალციხის ციხე | 0,0 |
| 05 02 07 | კულტურული ღონისძიებების დაფინანსება | 260,0 |
| 05 02 08 | კულტურის ობიექტების აღჭურვა, რეაბილიტაცია, მშენებლობა | 1 000,0 |
| 05 02 09 | კულტურული მემკვიდრეობისა და რელიგიური ორგანიზაციების ხელშეწყობა | 200,0 |
| **05 03** | **ახალგაზრდობის მხარდაჭერა** | **146,0** |
| 05 03 01 | საზოგადოებრივი და ახალგაზრდული ორგანიზაციების ხელშეწყობა | 146,0 |
| **05 04** | **თეატრები** | **125,0** |
| **05 05** | **ა(ა)იპ სამცხე-ჯავახეთის დანიშნულების ადგილის მართის ორგანიზაცია** | **30,0** |
| **06 00** | **ჯანმრთელობის დაცვა და სოციალური უზრუნველყოფა** | **2 116,7** |
| 06 01 02 | ამბულატორიების ობიექტების აღჭურვა, რეაბილიტაცია, მშენებლობა | 0,0 |
| **06 02** | **სოციალური დაცვა** | **2 116,7** |
| 06 02 01 | სამშობლოს დაცვისას დაღუპულთა და ომის შემდგომ გარდაცვლილ მეომართა, იძულებით გადაადგილებულ პირთა სარიტუალო მომსახურება | 4,4 |
| 06 02 02 | შეზღუდული შესაძლებლობების მქონე პირთა სოციალური დახმარება | 283,5 |
| 06 02 03 | II მსოფლიო ომის ვეტერანების, ომის მონაწილე ინვალიდებისა და ომში დაღუპულთა ოჯახების ერთჯერადი დახმარება | 16,8 |
| 06 02 04 | ა(ა)იპ ახალციხის მუნიციპალიტეტის სათნოების სახლი | 339,6 |
| 06 02 05 | ხანძრით დაზარალებული ოჯახების ერთჯერადი დახმარება | 21,6 |
| 06 02 06 | იძულებით გადაადგილებულ პირთა, დევნილთა და უკიდურესად გაჭირვებულთა სოციალური დახმარება | 362,4 |
| 06 02 07 | 99 წელს გადაცილებულ უხუცესთა და დედ-მამით ობოლ ბავშვთა ერთჯერადი დახმარება | 44,1 |
| 06 02 09 | მუნიციპალიტეტის ტერიტორიაზე რეგისტრირებული ოჯახების ერთჯერადი დაფინანსება ყოველ ახალშობილზე | 104,0 |
| 06 02 10 | ახალციხის მუნიციპალიტეტის სოფელ აწყურში განვითარებული მეწყერის შედეგად დაზარალებული ოჯახების თანადაფინანსება | 25,2 |
| 02 06 11 | მოსახლეობის სამედიცინო მომსახურების დაფინანსება | 915,1 |

 **მუნიცპალიტეტის ბიუჯეტის ხარჯებისა და არაფინანსური აქტივების ზრდა ფუნქციონალურ ჭრილში**

* *საერთო დანიშნულების სახელმწიფო მომსახურება - 7 981,8 ათასი ლარი;*
* *ეკონომიკური საქმიანობა - 7 042,6 ათასი ლარი;*
* *გარემოს დაცვა - 3 644,5 ათასი ლარი;*
* *საბინაო-კომუნალური მეურნეობა - 1 520,0 ათასი ლარი;*
* *დასვენება, კულტურა და რელიგია -4 555,6 ათასი ლარი;*
* *განათლება - 7 513,8 ათასი ლარი;*
* *სოციალური დაცვა - 2 141,7 ათასი ლარი;*

**„ახალციხის მუნიციპალიტეტის 2025 წლის ბიუჯეტის დამტკიცების შესახებ“ დადგენილების პროექტთან ერთად წარმოდგენილია:**

1. მუნიციპალიტეტის პრიორიტეტების დოკუმენტი (2025-2028 წლები);
2. ინფორმაციას ბიუჯეტით განსაზღვრული პროგრამების/ქვეპროგრამების, მათი მოსალოდნელი შედეგებისა და შესრულების შეფასების ინდიკატორების შესახებ;
3. კაპიტალური ბიუჯეტის დანართი;
4. ინფორმაცია მუნიციპალიტეტის მიერ დაფუძნებული ა(ა)იპ-ების შემოსულობების, გადასახდელების და ნაშთის ცვლილების შესახებ;
5. ინფორმაცია ბიუჯეტით გათვალისწინებული „სხვა ხარჯები“-ს მუხლით დაგეგმილი ღონისძიებების შესახებ;
6. გენდერული ბიუჯეტის შესახებ დანართები;

 **ბ) ბავშვის უფლებრივ მდგომარეობაზე კანონპროექტის ზეგავლენის შეფასება:**

 წლიური ბიუჯეტის პროექტი არ ანიჭებს ან ზღუდავს ბავშვთა უფლებრივ მდგომარეობას და ასახავს არსებული პოლიტიკის ფარგლებში განსახორციელებელი ღონისძიებების დასაფინანსებლად საჭირო რესურსებს პასუხისმგებელი მხარჯავი დაწესებულებების შესაბამის პროგრამულ კოდებში.

 **ე) დადგენილების ავტორი**

 მუნიციპალიტეტის საფინანსო-საბიუჯეტო სამსახური

 **ვ) დადგენილების ინიციატორი**

 მუნიციპალიტეტის მერი